《正月初四后十余日病嗽不能出杂书十首》
元代·方回

炯炯君子心，至死能忍贫。
炎炎小人胆，为利宁杀身。
我年三纪后，登朝忤权臣。
逮逾四五纪，破家蒙战尘。
纵不当君子，终当非小人。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。